Кыргыз футбол биримдиги

Кыргыз футбол биримдиги, кыскартмасы КФБ, мурунку аталышы Кыргыз Республикасынын Футбол федерациясы (ФФКР) — Кыргыз Республикасында футболдун бардык түрлөрүн өнүктүрүүгө жана жайылтууга багытталган уюм. Кыргыз футбол биримдигинин негизги максаты — өлкө аймагында футболду жана анын бардык түрлөрүн, анын ичинде футзал менен пляждык футболду өнүктүрүү, кеңири жайылтуу жана коомчулук арасында таанытуу болуп саналат. Ошону менен бирге уюм ар түрдүү мелдештерди жана спорттук иш-чараларды уюштурат, улуттук курама командалар үчүн шарт түзөт жана футбол аркылуу жарандардын ден соолугун чыңдоого, сергек жашоо образын калыптандырууга, ошондой эле инсандын гармониялуу өнүгүшүнө салым кошот. Өлкөнүн улуттук чемпионаттары Кыргыз профессионалдык футбол лигасы менен биргеликте өткөрүлөт. КПФЛ Кыргызстандагы экинчи негизги футбол уюму катары бул процесске активдүү катышат. 2019-жылы уюм жаңы юридикалык макамга өткөн. Ошондон тартып ал «Юридикалык жактардын бирикмеси — Кыргыз футбол биримдиги» деген расмий аталыш менен иш алып барууда. 

Кыргыз Республикасынын Футбол федерациясы 1992-жылы түзүлгөн. 2019-жылы Кыргыз футбол биримдиги болуп өзгөртүрүлгөн. Кыргыз футбол биримдиги ФИФА жана АФК тарабынан таанылган, Кыргызстандагы футболдун өнүгүшүнө көзөмөл жүргүзгөн жалгыз уюм. КФБ 1994-жылы ФИФАга да АФКга да мүчө болуп кирген.

КФБнын улуттук стадиону — Д.Өмүрзаков атындагы стадион.

 Башкаруу 
Аты-жөнүПозициясы Камчыбек Ташиев Президент Нурдин БукуевБиринчи вице-президент Медербек СыдыковБашкы катчы Дастанбек Конокбаев Вице-президент Канатбек АбдыкадыровВице-президент Джохан ЕралхановВице-президент Акылбек Маматов Вице-президент Асылбек КадралиевАткаруу комитетинин мүчөсү Айгерим СабралиеваАткаруу комитетинин мүчөсү Аскар СалымбековАткаруу комитетинин мүчөсү Максатбек ИшенбаевАткаруу комитетинин мүчөсү Уланбек НогаевАткаруу комитетинин мүчөсү Азат СакебаевАткаруу комитетинин мүчөсү Бахадыр КочкаровАткаруу комитетинин мүчөсү Максим ЧоАткаруу комитетинин мүчөсү Кайрат ЭгембердиевАткаруу комитетинин мүчөсү

 Президенттер 

 Амангелди Муралиев (1992—2008)
 Айбек Алыбаев (2009—2012)
 Семетей Султанов (2012-жылдын декабры  — 2010-жылдын февралы)
 Канатбек Маматов (2019-жылдын февралы — 2021-жылдын октябры)
 Медербек Сыдыков (2021-жылдын октябры — 2024-жыдын февралы)
 Камчыбек Ташиев (2024-жылдын февралынан тарта)

 Булактар 

 Шилтемелер 
Расмий сайты